Electrocasnicele care ar putea fi interzise de Uniunea Europeană! Legea UE ar putea schimba radical viețile cetățenilor europeni. Pe viitor, s-ar putea să nu mai avem frigidere și aparate de aer condiționat în casă.
Uniunea Europeană (UE) are de gând să ia măsuri drastice pentru cetățeni. Astfel, pe viitor se va interzice folosirea anumitor tipuri de r electrocasnice, precum frigiderele și aparatele de aer condiționat. Această mișcare ecologică vizează reducerea poluării printr-o abordare progresivă.
La început, atenția a fost asupra vehiculelor cu motoare pe benzină și diesel, care vor trebui în mare parte eliminate până în 2035. Apoi, s-au luat în calcul și locuințele al căror consum energetic necesită optimizări semnificative și investiții substanțiale.
Din nefericire, românii vor trebui să facă schimbări semnificative în stilul lor de viață. De aceea, accelerează implementarea Green Deal, un plan aplicabil pentru toate statele membre. Aparatele de aer condiționat, indispensabile în perioada verii, constituie o adevărată problemă în contextul directivelor ecologice ale UE.
Utilizarea hidrofluorocarbonatelor ar putea duce la stabilirea unor termene stricte pentru înlocuirea acestor sisteme de răcire în casele românilor. Drept urmare, cetățenii ar putea fi obligați să investească în echipamente moderne, bazate pe noi tehnologii.
În plus, se anunță o prohibiție în UE şi atunci când vine vorba despre utilizarea centralelor de apartament alimentate cu gaze. Această decizie va genera modificări semnificative pentru rezidenții din România. Înlocuirea acestor centrale va presupune costuri substanțiale pentru români. Scopul acestei interdicții este diminuarea consumului de energie și a emisiilor de gaze cu efect de seră.
Astfel, în statele membre UE, centralele de apartament care utilizează gaz natural vor deveni o relicvă. Parlamentul European a decis că, începând din 2025, guvernul nu va mai oferi subvenții pentru instalarea acestor centrale. Începând cu anul 2040, instalarea lor va fi complet interzisă.
În următorii 16 ani, românii vor trebui să exploreze alternative. Această tranziție va fi imperativă pentru a se alinia la noile directive europene. Printre opțiunile posibile se numără centralele electrice sau pompele de căldură. Costul acestora este semnificativ mai mare, ceea ce poate reprezenta o provocare pentru mulți dintre cetățenii țării.
"Statele membre trebuie să adopte măsuri pentru a decarboniza sistemele de încălzire și a elimina treptat combustibilii fosili din instalațiile de încălzire și răcire. Obiectivul îl reprezintă eliminarea completă a centralelor termice pe bază de combustibili fosili până în 2040. Subvenționarea centralelor individuale pe bază de combustibili fosili va fi interzisă începând din 2025", a informat recent Parlamentul European.